[Video] Vrou kritiek ná voertuig deur lug ‘vlieg’Die ongelukstoneel. Foto: Facebook ŉ Vrou het kritieke beserings opgedoen tydens ŉ ernstige ongeluk Sondag in die vroeë oggendure in Sandton in Johannesburg. Russel Meiring, woordvoerder van ER24, het gesê paramedici is omstreeks 05:15 na die toneel in Rivoniaweg ontbied. Daar het hulle die wrak van die voertuig aangetref waar dit teen ŉ muur gelê het. ŉ Vrou, vermoedelik in haar 20’s, het ŉ kort afstand weg van die voertuig gelê. “Die vrou het verskeie beserings opgedoen en was in ŉ kritieke toestand. Sy is onmiddellik op die toneel gestabiliseer voordat sy na die Charlotte Maxeke-hospitaal gehaas is,” het Meiring gesê. Hy het gesê beeldmateriaal van die ongeluk wat later vrygestel is, toon hoe die vrou se voertuig die pad verlaat voordat dit as’t ware deur die lug vlieg. Die beeldmateriaal, wat vermoedelik vanaf veiligheidskameras verkry is, toon hoe die motor skielik deur die lug aangevlieg kom en deur ŉ muur en kennisgewingbord ploeg. Die ongeluk word deur die owerhede ondersoek. [SANDTON] – Vehicle flies through air, crashes, leaves woman critical. https://t.co/H7JAXbjnhI Video from @_ArriveAlive @ewnupdates @eNCA pic.twitter.com/LYX8Bcw9QP — ER24 EMS (Pty) Ltd. (@ER24EMS) September 11, 2017 Video: Arrive Alive